cyanic-selkie/wikianc huggingface dataset:
মকবুল সালমান
অভিনয় জীবন
তার স্নাতকোত্তর শেষ করার পর, মকবুল গুরুত্বের সাথে অভিনয় করার জন্য সিদ্ধান্ত গ্রহণ করেন। কিন্তু তিনি তার চাচা বিখ্যাত অভিনেতা মাম্মূত্তী এর পরিচয়ে জনপ্রিয়তা লাভ করতে চাননি। তাই অন্য কোন অভিনেতা মত, তিনি দর্শকদের মন জয় করার জন্য পর্দায় উপস্থিত হন। তিনি রঞ্জন প্রমোদ এর একটি চলচ্চিত্রে অভিনয়ের সুযোগ পেলেও পরে তা ব্যর্থ হয়ে যায়। এরপর তিনি পরিচালক ফজিলের লিভিং টুগেদার ছবির জন্য নতুন মুখ খুজছিলেন; আর এতেই সালমান সুযোগ পান এই ছবিতে অভিনয়ের করার জন্য কিন্তু দুর্ভাজনকভাবে পরবর্তীতে উক্ত চরিত্রটি বাদ দেয়া হয়। তিনি প্রচুর সংগ্রাম করার পরে অবশেষে এ,একে, সজনের একটি ছবিতে প্রধান চরিত্রে অভিনয় করার সুযোগ পান। এই প্রকল্পের কিছু প্রযুক্তিগত সমস্যার কারণে সাজান এই স্ক্রিপ্ট বাদ দিয়ে আবার মকবুলকে নিয়ে অসুরাবিধু ছবিতে কোন দ্বিধা ছাড়াই চুক্তিবদ্ধ করেন। উক্ত ছবিতে তিনি একটি ছোট চরিত্রে অভিনয় করেছিলেন; আর প্রধান চরিত্রে অভিনয় করেন আসিফ আলী। ছবিটি তুলনামুলকভাবে ব্যবসাসফল না হলেও মকবুলের অভিনয় সকলের নজর কেড়েছিল।
পরবর্তীতে "ম্যাটিনী" ছবিতে ফটোগ্রাফার অনিস উপসানা তাকে প্রধান চরিত্রে অভিনয় করার সুযোগ দেন যাতে করে পরিচালক হিসেবে অনিস আত্মপ্রকাশ করেন। ছবিটি প্রযোজনা করেন এআাইপিএল এন্টারটেইনমেন্ট যেটি এর আগে উক্ত বছরে সফলভাবে মকবুল এর চাচাত ভাই দালকার সালমান এর ছবি সেকেন্ড শো নির্মাণ করা হয়েছিল। ম্যাটিনী শো একইভাবে সমালোচক এবং শ্রোতাদের কাছ থেকে ইতিবাচক প্রভাব পরিলক্ষিত হয়। মকবুল তার অভিনয়ের জন্য ইতিবাচক প্রতিক্রিয়া জিতেছেন বলে সমালোচক রেডিফ বলেন, "মকবুল হলেন পরবর্তী প্রজন্মের এমন একজন তারকা যিনি অসাধারণ অভিনয়ের মাধ্যমে চলচ্চিত্রের যে কোন চরিত্র সাবলিলভাবে ফুটিয়ে তুলতে পারেন।"
মোংলা পোর্ট পৌরসভা
প্রশাসনিক এলাকা
ওয়ার্ডঃ ০৯ টি
মৌজাঃ
শিক্ষার হার ও শিক্ষা প্রতিষ্ঠান
*শিক্ষার হারঃ
*শিক্ষা প্রতিষ্ঠানঃ
জনপ্রতিনিধি
'বর্তমান মেয়রঃবীর মুক্তিযোদ্ধা শেখ আব্দুর রহমান
ভিক্টরস ওয়ে
ভিক্টরস ওয়ে (পূর্বনাম ভিক্টোরিয়াস ওয়ে), রাউন্ডউড, কাউন্টি উইকলো, আয়ারল্যান্ডের কাছাকাছি অবস্থিত, একটি ব্যক্তি মালিকানাধীন ধ্যান বাগান যা এতে স্থাপিত কালো গ্রানাইট ভাস্কর্যগুলোর জন্য প্রসিদ্ধ। এই পার্কের ৯-হেক্টর জমিতে ছোট ছোট হ্রদ এবং বনাঞ্চল রয়েছে।
পার্ক
২০১৫ সালে পার্কটি ভিক্টোরিয়াস ওয়ে হিসাবে বন্ধ করে দিয়েছিল কারণ মালিকের বক্তব্য ছিল "খুব বেশি দিন-ট্রিপার আসার ফলে এটি বাচ্চাদের সাথে পিতামাতার জন্য একটি মজাদার পার্কে পরিণত হয়েছিল। এটি ২৮ বছরেরও বেশি সময় ধরে একটি মননশীল বাগান হিসাবে ডিজাইন করা হয়েছিল।" কিন্তু তারপর ১৫ এপ্রিল ২০১৬ তার নতুন নাম ভিক্টরস ওয়ে এর অধীনে নতুন বয়স সীমাবদ্ধতা এবং উচ্চতর প্রবেশ ফি সহ এটি পুনরায় চালু করা হয়।
গ্রীষ্মকালে পার্কটি জনসাধারণের জন্য উন্মুক্ত। প্রবেশদ্বারের একটি ফলক বলে যে পার্কটি ক্রিপ্টোগ্রাফার অ্যালান টুরিং কে উৎসর্গ করা হয়েছে।
ভাস্কর্য
পার্কের বেশিরভাগ মূর্তি কালো গ্রানাইট দিয়ে তৈরি, কিছু ব্রোঞ্জের এবং উচ্চতা ১.৫ মিটার থেকে ৪.৯ মিটার পর্যন্ত। প্রবেশদ্বারের প্রথম কাঠামোটি যোনি দাঁতের ধারণার উপর ভিত্তি করে একটি ভাস্কর্যযুক্ত সুড়ঙ্গ। পার্কে যোগ করা প্রথম মূর্তি ছিল উপবাসী বুদ্ধ।
আটটি মূর্তি গণেশকে উৎসর্গ করা হয়েছে, যা হাতির দেবতাকে নাচ, পড়া এবং বাদ্যযন্ত্র বাজানো দেখায়। সমস্ত গণেশ ভাস্কর্য ভারতের তামিলনাড়ুতে তৈরি করা হয়েছিল এবং প্রত্যেকটি তৈরি করতে বছরে পাঁচজন কারিগর লাগত।
ইউসুফ ইদ্রিস
ইউসুফ ইদ্রিস (يوسف إدريس) (১৯শে মে, ১৯২৭ – ১লা আগস্ট, ১৯৯১) একজন মিশরীয় নাট্যকার, ছোট গল্পকার এবং উপন্যাসিক।
জন্ম ও শিক্ষা
১৯'শে মে ১৯২৭ সালে মিশরের ফাকুশ(فاقوس) শহরে জন্মগ্রহণ করেন। তিনি প্রাদেশিক রাজধানীতে মাধ্যমিক শিক্ষা শেষে চিকিৎসা শাস্ত্রে উচ্চ শিক্ষার উদ্দেশ্যে ১৯৪৫ সালে কাহেরা গমন করেন। সেখানে ১৯৪৭ সালে চিকিৎসা শাস্ত্রে এম.বি.বি.এস ডিগ্রী অর্জন করেন। অবশেষে ১৯৫১ সালে চিকিৎসা বিজ্ঞানের মনোবিজ্ঞান বিশেষজ্ঞ হিসেবে ডিগ্রী অর্জন করেন। কাহেরায় অবস্থান কালে বিভিন্ন পত্র-পত্রিকায় লেখার মাধ্যমে নিজের সাহিত্য জীবন শুরু করেন।
মৃত্যু
ইউসুফ ইদ্রিস ১ লা আগস্ট ১৯৯১ সালে ৬৪ বছর বয়সে হার্ট অ্যাটাকে লন্ডনে পরলোক গমন করেন।
নাহিদ (চলচ্চিত্র)
নাহিদ হল ইদা পানাহানদেহ পরিচালিত ২০১৫ সালের ইরানি নাট্যধর্মী চলচ্চিত্র। এটি ২০১৩ সালের কান চলচ্চিত্র উৎসব-এ অনির্দিষ্ট সম্মান বিভাগে প্রদর্শিত হয়েছিল ও এটি সেখানে প্রতিশ্রুতিবদ্ধ ভবিষ্যৎ পুরস্কার (প্রথম চলচ্চিত্রের জন্য বিশেষ জুরি পুরস্কার) লাভ করেছিল।
কাহিনী
নাহিদ একজন তরুণ মহিলা যিনি তার স্বামীর আসক্তির কারণে, স্বামী আহমেদ থেকে আলাদা হয়ে গেছেন এবং ছাত্র পড়িয়ে নিজের এবং তার ছোট ছেলের জন্য জীবিকা উপার্জন করেন। স্বামীর সাথে চুক্তি অনুযায়ী, নাহিদ যদি বিয়ে না করে তবেই সে শিশুটিকে তার সাথে রাখতে পারবে। নাহিদ মাসুদ নামের একজন ধনী ব্যক্তির প্রেমে পড়েন, যিনি নাহিদকে বিয়ের প্রস্তাবও দিয়েছিলেন, কিন্তু নাহিদ তার সন্তান হারানোর ভয়ে, মনের অভ্যন্তরীণ আকাঙ্ক্ষা থাকা সত্ত্বেও মাসুদের প্রস্তাব প্রত্যাখ্যান করে।
ঘেঁটুপূজা
ঘেঁটুপূজা হল বাংলার এক অন্যতম লৌকিক দেবতা ঘেঁটুঠাকুরের উদ্দেশ্যে বাৎসরিক পূজা ও উৎসব। বাংলার লোকসংস্কৃতিতে বসন্ত ঋতুতে আবির্ভূত ছোঁয়াচে চর্মরোগের (খোস-পাঁচড়া) নিবারণের জন্য ফাল্গুন মাসের সংক্রান্তিতে ঘেঁটুর পূজার্চনা করা হয়। বর্তমানে পশ্চিমবঙ্গের উত্তর ও দক্ষিণ চব্বিশ পরগনা, হাওড়া, বাঁকুড়া জেলায় বাঙালি হিন্দুসমাজে ঘেঁটুপূজা হয়ে থাকে।
ঘেঁটু ঠাকুর
ঘেঁটু বা ঘণ্টাকর্ণ হলেন বাংলার জনসমাজের কল্পিত ঘৃণার্হ এক চর্মরোগের দেবতা, শিবের অনুচর এবং তীব্র হরিবিদ্বেষী। মঙ্গল দেবতা বিষ্ণুর বিপরীতে এই দেবতার অবস্থান, অনেকটা কার্তিকী অমাবস্যায় অনুষ্ঠিত অলক্ষ্মীপূজার মত। বসন্ত ঋতুতে খোস-পাঁচড়ার বাড়বাড়ন্ত যাতে না হয়, সেজন্য এই কাল্পনিক অশুভ দেবতাকে মেরে বিদায় জানানো হয়। পূজার অন্যতম উপকরণ ঘেঁটু ফুল (ভাট ফুল) থেকে দেবতার এরূপ নাম হয়ে থাকতে পারে। এই দেবতা (বিষ্ণুবিদ্বেষহেতু) বিষ্ণুনাম কর্ণগোচর যাতে না হয় সেজন্য দুইকানের পাশে সর্বদা ঘণ্টা ঝুলিয়ে রাখেন; তাই এঁর আরেক নাম 'ঘণ্টাকর্ণ'।
পূজার নিয়ম
প্রতি বছর ফাল্গুনের সংক্রান্তির সকালে এই পূজা অনুষ্ঠিত হয়। এই পূজার জন্য আলাদা করে পুরোহিতের দরকার হয় না, গৃহস্থ পুরুষ-মহিলারাই করতে পারে। পূজার জন্যে লাগে মুড়িভাজার পুরোনো ঝুলকালিমাখা একটি মাটির খোলা ('কেলে হাড়ি'), তেল হলুদে চোবানো অব্যবহার্য ছোট বস্ত্রখণ্ড, তিনটি কড়ি, ছোট ছোট তিনটি গোবর দিয়ে পাকানো পিণ্ড, ঘেঁটু ফুল, সিঁদুর, ধান ও দূর্বা ঘাস।
প্রথমে ব্রতিনীরা এলোচুলে বসে বাম হাতে মাটির খোলাটা নিকোনো জায়গায় বসিয়ে দেন। তার উপরে তিনটি গোবরের পিণ্ড লাগিয়ে সেগুলি কড়ি, সিঁদুর ঘেঁটু ফুল দিয়ে সেটি সাজানো হয়। খোলার উপরে বস্ত্রখণ্ডটি বিছিয়ে দেওয়া হয়। বাড়ির সামনে উঠোনে বা একটু দূরে রাস্তার তিনমাথা, চারমাথার ধারে জনতার মাঝে এটি সম্পন্ন হয়। ছড়া কাটা হয় — "ধামা বাজা তোরা কুলো বাজা এলো এলো দ্বারে ঘেঁটু রাজা।" পূজার শেষে অল্পবয়সী ছেলেরা মোটা বাঁশের লাঠি দিয়ে খোলাটা ভেঙে দিয়ে হরিবিদ্বেষী ঘেঁটু দেবতাকে অপমান করে, তারপর দৌড়ে পুকুরের জলে হাত পা ধুয়ে আসে যাতে তাদের চর্মরোগ না হয়। এরপর মহিলারা ওই বস্ত্রখণ্ডটি এনে বাচ্ছাদের চোখে বুলিয়ে দেন এবং খোলার ঝুলকালি কাজলের মতো পরিয়ে দেন যাতে চোখ ভালো থাকে।
এই ঘেঁটু ঠাকুরকে বিদায় করে হরিনাম কীর্তন বা হরিযশ গাওয়া হয় — "ভাগ্যমানে কাটায় পুকুর চণ্ডালে কাটে মাটি কুমোরের কলসী, কাঁসারির ঘটি জল শুদ্ধ, স্থল শুদ্ধ, শুদ্ধ মহামায়া হরিনাম করলে পরে শুদ্ধ হয় আপন কায়া।।" সন্ধ্যেবেলা ছোট ছোট ছেলেরা রঙীন কাগজ ও কঞ্চি দিয়ে ছোট্ট ডুলি বানিয়ে তাতে ঘেঁটু ফুল ও প্রদীপ দিয়ে ঘেঁটু ঠাকুরকে সাজিয়ে তা কাঁধে করে বাড়ি বাড়ি ঘোরে এবং ঘেঁটুর গান গেয়ে চাল পয়সা ভিক্ষা করে।
ইউক্রেন
ইউক্রেনের অধিকাংশ এলাকা কৃষিকাজের উপযোগী উর্বর সমভূমি নিয়ে গঠিত। ইউক্রেন খনিজ সম্পদে সমৃদ্ধ। দেশটির অর্থনীতি উন্নত এবং এর কৃষি ও শিল্পখাত যথেষ্ট বড়। ইউক্রেনে একটি গণতান্ত্রিক শাসনব্যবস্থা বিদ্যমান যেখানে রাষ্ট্রপতি হলেন সরকারপ্রধান।
ইউক্রেন অঞ্চলটিতে খ্রিস্টপূর্ব ৩২শ শতক আগ পর্যন্ত মানব বসতির প্রমাণ পাওয়া গেছে। মধ্যযুগে এলাকাটি পূর্ব স্লাভীয় সংস্কৃতির একটি প্রধান কেন্দ্র ছিল। খ্রিস্টীয় ৯ম শতক থেকে ইউক্রেনের উত্তর অংশ কিয়েভান রুশ নামক একটি মুক্ত সংঘের অংশ ছিল, যা পরবর্তীতে ইউক্রেনীয় আত্মপরিচয়ের ভিত্তি স্থাপন করে। কিয়েভান রুশ ছিল প্রথম গুরুত্বপূর্ণ পূর্ব স্লাভীয় রাষ্ট্র। ১৩শ শতকে এটি অনেকগুলি উপরাজ্যে ভাগ হয়ে যায় এবং এরপর মঙ্গোলদের আক্রমণে অঞ্চলটি ব্যাপক ক্ষয়ক্ষতির শিকার হয়। এর পর বহু শতাব্দী ধরে ইউক্রেন বিভিন্ন বিদেশী শক্তির দখলে ছিল। এদের মধ্যে আছে পোল্যান্ড-লিথুয়ানিয়া রাষ্ট্রজোট, অস্ট্রিয়া-হাঙ্গেরি সাম্রাজ্য, উসমানীয় সাম্রাজ্য ও রুশ জার সাম্রাজ্য। ১৭শ ও ১৮শ শতকে এখানে কসাক রাজ্যের উত্থান ঘটলেও পরবর্তীতে তা পোল্যান্ড ও রাশিয়ার মধ্যে ভাগ হয়ে যায়। রুশ বিপ্লবের পরে ১৯১৮ সালে ইউক্রেনে একটি জাতীয়তাবাদী আত্মনিয়ন্ত্রণবাদী আন্দোলনের জের ধরে এখানে একটি বলশেভিক সাম্যবাদী সরকার প্রতিষ্ঠিত হয় ও ইউক্রেন গণপ্রজাতন্ত্র রাষ্ট্রটি আত্মপ্রকাশ করে। ১৯২২ সালে ইউক্রেনীয় সোভিয়েত সমাজতান্ত্রিক প্রজাতন্ত্র সোভিয়েত ইউনিয়নের চারটি প্রতিষ্ঠাতা সদস্যের একটি ছিল। ১৯৯১ সালের ইউক্রেন স্বাধীনতা ঘোষণা করে এবং ১লা ডিসেম্বর এক গণভোটে এটির প্রতি ইউক্রেনের জনগণ সমর্থন দেয়। ইউক্রেনের এই ঘোষণা সোভিয়েত ইউনিয়নের পতনে একটি বড় ভূমিকা রাখে। স্বাধীনতার পরে ইউক্রেন নিজেকে একটি নিরপেক্ষ রাষ্ট্র হিসেবে ঘোষণা দেয়। দেশটি রাশিয়া ও অন্যান্য স্বাধীন রাষ্ট্রসংঘের (প্রাক্তন সোভিয়েত ইউনিয়নের সদস্য রাষ্ট্র) সাথে সীমিত সামরিক অংশীদারিত্বে যোগ দেয়। কিন্তু একই সাথে এটি ১৯৯৪ সালে উত্তর আটলান্টিক নিরাপত্তা জোটেও (ন্যাটো) যোগদান করে। ২০১৩ সালে ইউক্রেনের রাষ্ট্রপতি ভিক্তর ইয়ানুকোভিচ ইউরোপীয় ইউনিয়নের সাথে চুক্তি মুলতবি করে রাশিয়ার সাথে ঘনিষ্ঠ অর্থনৈতিক সম্পর্ক সৃষ্টির সিদ্ধান্ত নিলে দেশটিতে ইউরোময়দান নামক মিছিল-বিদ্রোহ শুরু হয়, এবং এর জের ধরে মর্যাদারক্ষার বিপ্লব নামক একটি বিপ্লবের মাধ্যমে ইয়ানুকোভিচকে ক্ষমতাচ্যুত করে নতুন সরকার প্রতিষ্ঠা করা হয়। এই ঘটনাগুলির পটভূমিতে ২০১৪ সালের মার্চ মাসে রাশিয়া ক্রিমিয়া উপদ্বীপটিকে নিয়ন্ত্রণে নিয়ে নেয়। এরপর ২০১৪ সালের এপ্রিল মাস থেকে রুশ-সমর্থিত বিচ্ছিন্নতাবাদীরা ইউক্রেনের পূর্বভাগে দোনবাসের যুদ্ধ শুরু করে। ২০১৬ সালে ইউক্রেন ইউরোপীয় ইউনিয়নের গভীর ও পূর্ণাঙ্গ মুক্ত বাণিজ্য এলাকার অর্থনৈতিক অংশটিতে যোগ দেবার আবেদন করে। ২০২২ সালের ২৪ ফেব্রুয়ারি রাশিয়া ইউক্রেন আক্রমণ করে।
ইতিহাস
ইউক্রেনের ইতিহাস অত্যন্ত প্রাচীন। ইউক্রেন প্রাচীনকালে স্কিথিয়ার অংশ ছিল এবং অভিবাসনের যুগে গেটাইরা এখানে বসতি স্থাপন করেছিল। কিয়েভান রাশরা রাষ্ট্র প্রতিষ্ঠার মধ্য দিয়ে ইউক্রেন প্রকৃত ইতিহাসে প্রবেশ করে। কিয়েভান রাশরা মধ্যযুগে একটি শক্তিশালী অবস্থায় চলে যায়। কিন্তু ১৩শ শতাব্দীতে মোঙ্গল আক্রমণে এটি টুকরো টুকরো হয়ে ভেঙে যায়। চতুর্দশ শতাব্দীর মাঝামাঝি সময়ে বর্তমান ইউক্রেন তিনটি বিদেশি শক্তির অধীনে আসে, সেগুলো হলো: গোল্ডেন হোর্ড, লিথুয়ানিয়া এবং পোল্যান্ড। পঞ্চদশ শতাব্দীতে এই অঞ্চল ক্রিমিয়ান খানাত এর অধীনে আসে। ১৬৪৮ সালে পোলিশ ক্যাথলিক শাসনের বিরুদ্ধে একটি বিদ্রোহ হয়। এরপর ১৬৫৪ সালের জানুয়ারিতে স্থানীয় গণপরিষদ (রাদা) পেরেয়স্লাভ চুক্তিতে স্বাক্ষর করে। শীঘ্রই নিপার নদীর পূর্বদিকে অবস্থিত পোলিশ–লিথুয়ানীয় সাম্রাজ্যের দক্ষিণ-পূর্ব অংশ রুশ শাসনের আধীনে আসে এবং কয়েক শতাব্দীব্যাপী এই অঞ্চলে রুশ শাসন চলতে থাকে। পোল্যান্ড বিভক্তিকরণ ও রাশিয়া কর্তৃক ক্রিমিয়ান খানাত অধিকারের ফলে ইউক্রেন রাশিয়া ও অস্ট্রিয়ার মধ্যে বিভক্ত হয়ে যায়। ১৯১৮ খ্রিষ্টাব্দে ইউক্রেনে একটি বলশেভিক সাম্যবাদী সরকার প্রতিষ্ঠিত হয়। ১৯২২ খ্রিষ্টাব্দে সোভিয়েত ইউনিয়ন এর চারটি প্রতিষ্ঠাতা সদস্যের অন্যতম প্রজাতন্ত্র হিসাবে ইউক্রেন আত্মপ্রকাশ করে। ইউক্রেন ১৯৯১ খ্রিষ্টাব্দের ২৪ আগস্ট সাবেক সোভিয়েত ইউনিয়ন হতে স্বাধীনতা ঘোষণা করে। ওই বছর ডিসেম্বর মাসের ১ তারিখ এক গণভোটে স্বাধীনতার প্রতি জনগণ সমর্থন দেয়। ইউক্রেনের এই ঘোষণা সোভিয়েত ইউনিয়নের পতনে একটি বড় ভূমিকা রাখে। ১৯৯২ খ্রিষ্টাব্দের ২৮ জানুয়ারি ইউক্রেইনের বর্তমান জাতীয় পতাকা গ্রহণ করা হয়। স্বাধীনতা লাভের পর ইউক্রেন দীর্ঘ ৮ বছরব্যাপী অর্থনৈতিক সঙ্কটে নিমজ্জিত হয়। এরপর থেকে ইউক্রেনের মোট দেশজ আয় অনেকটাই বৃদ্ধি পায়। কিন্তু ২০০৮ সালে ইউক্রেন আবার অর্থনৈতিক সঙ্কটে পড়ে এবং অর্থনীতি ক্ষতিগ্রস্ত হয়।
রাজনীতি
ইউক্রেনের রাজনীতি একটি অর্ধ রাষ্ট্রপতি-শাসিত প্রতিনিধিত্বমূলক বহুদলীয় গণতান্ত্রিক প্রজাতন্ত্রের কাঠামোয় পরিচালিত হয়। নির্বাহী ক্ষমতা মন্ত্রীসভার হাতে ন্যস্ত। আইন প্রণয়ন ক্ষমতা আইনসভার হাতে ন্যস্ত।
ইউক্রেনের রাষ্ট্রপতি ৫ বছর মেয়াদের জন্য জনগণের ভোটে নির্বাচিত হন। পেত্র পোরাশেঙ্কা ২০১৪ সাল থেকে দেশটির রাষ্ট্রপতি ছিলেন। বর্তমান রাষ্ট্রপতি ভলোদিমির জেলেনস্কি, তিনি ২০১৯ সালের ২০ মে রাষ্ট্রপতি হিসাবে দায়িত্ব গ্রহণ করেন।
রাশিয়া-ইউক্রেন সংকট ২০২২
ইউক্রেন যুদ্ধের বর্তমান অবস্থা
ইউক্রেন শাসিত
রাশিয়া ও রুশপন্থি সেনাদের দ্বারা দখলকৃত
রাশিয়া এবং ইউক্রনের মধ্যে চলমান সংকটটি বর্তমানে বিশ্বের সবচেয়ে ভয়াবহ যুদ্ধে রুপ নিয়েছে। নিচে এ যুদ্ধের কিছু ঘটনা উল্লেখ করা হলো:
১৭ জানুয়ারি: যৌথ মহড়ার লক্ষ্যে ইউক্রেনের উত্তরে বেলারুশে আসা শুরু করে রুশ সশস্ত্র বাহিনী।
২৪ জানুয়ারি: ন্যাটো তাদের সৈন্যদের প্রস্তুত থাকতে বলে এবং পূর্ব ইউরোপে আরও জাহাজ ও যুদ্ধবিমান পাঠায়।
২১ ফেব্রুয়ারি: রাশিয়া পূর্ব ইউক্রেনের দুটি বিচ্ছিন্নতাবাদী অঞ্চলের স্বাধীনতায় স্বীকৃতি দেয়।
২৪ ফেব্রুয়ারি:ইউক্রেন আক্রমণ করে। এই আক্রমণটিকে আন্তর্জাতিকভাবে আগ্রাসন হিসেবে বিবেচনা করা হয়।
ইউক্রেন যুদ্ধে এখনো পর্যন্ত ৮ হাজারের বেশি সাধারণ মানুষ মারা গেছেন ও কয়েক হাজার মানুষ আহত হয়েছেন।  এছাড়া ইউক্রেনের তথ্যমতে,১০ হাজারের বেশি ইউক্রেনীয় সেনা নিহত হয়েছেন ও ৩০ হাজারের অধিক আহত হয়েছেন ,বিবিসি ও মিডিয়াজোনার মতে,০৯ হাজারের বেশি রুশ সৈন্য নিহত হয়েছেন । এ যুদ্ধটি দ্বিতীয় বিশ্বযুদ্ধের পর থেকে ইউরোপের সবচেয়ে বড় শরণার্থী সংকটের সূত্রপাত করে, ৮.৮ মিলিয়নেরও বেশি ইউক্রেনীয় দেশ ছেড়েছে, এবং আরও ৭.৭ মিলিয়নের বেশি মানুষ অভ্যন্তরীণভাবে বাস্তুচ্যুত হয়েছে। এই যুদ্ধটি এখনো চলমান।
নামকরণ
ক্ল্যপ্ল্যাভিক ক্র্যাজ বা ক্রাজনা ভাষা হতে ইউক্রেইন শব্দের উৎপত্তি। এর অর্থ ভূমি বা দেশ। অধিকাংশ গবেষক ও ইতিহাসবেত্তা মনে করেন আধুনিক ইউক্রেইন নামটি ইউক্র্যাইনা (ukraina) শব্দ হতে সৃষ্ট। এর অর্থ সীমান্ত বা সীমান্ত ভূমি কিংবা অগ্রযাত্রা। শব্দটি মূলত প্রোটো-শ্যাভিক (Proto-Slavic) ভাষায় ব্যবহৃত ক্র্যাজব্ (krajb) হতে এসেছে। ক্র্যাজ শব্দের অর্থ প্রান্ত, সীমান্ত। রাশিয়ান ভাষায় উকরাইনা (okraina) শব্দের অর্থ শহরতলী এবং ক্র্যাজ (kraj) শব্দের অর্থ সীমান্ত জেলা। তাই অনেকে মনে করেন রাশিয়ান উকরাইনা শব্দ হতে ইউক্রাইন নামের উৎপত্তি হয়েছে। এটি রাশিয়ার সীমান্ত জেলা ছিল।
ভূগোল
রাশিয়ার পরে ইউক্রেন হল দ্বিতীয় বৃহত্তম ইউরোপীয় দেশ।  অক্ষাংশ ৪৪° এবং ৫৩° উত্তর, এবং দ্রাঘিমাংশ ২২° এবং ৪১° পূর্ব এর মধ্যে অবস্থিত, এটি বেশিরভাগই পূর্ব ইউরোপীয় সমভূমিতে।  ইউক্রেন ৬০৩,৬২৮ বর্গ কিলোমিটার (২৩৩,০৬২ বর্গ মাইল) এলাকা জুড়ে ২,৭৮২ কিলোমিটার (১,৭২৯ মাইল) এর উপকূলরেখা সহ।
ইউক্রেনের ল্যান্ডস্কেপ বেশিরভাগই উর্বর সমভূমি (বা স্টেপস) এবং মালভূমি নিয়ে গঠিত, যা ডিনিপার (ডিনিপ্রো), সেভারস্কি ডোনেটস, ডিনিস্টার এবং দক্ষিণে বাগ-এর মতো নদীগুলি অতিক্রম করে, কারণ তারা দক্ষিণে কালো সাগর এবং আজভের ছোট সাগরে প্রবাহিত হয়। দক্ষিণ-পশ্চিমে, ড্যানিউবের ব-দ্বীপ রোমানিয়ার সাথে সীমানা তৈরি করে। ইউক্রেনের বিভিন্ন অঞ্চলের উচ্চভূমি থেকে নিম্নভূমি পর্যন্ত বিভিন্ন ভৌগোলিক বৈশিষ্ট্য রয়েছে।  দেশের একমাত্র পর্বত হল পশ্চিমে কার্পাথিয়ান পর্বতমালা, যার মধ্যে সর্বোচ্চ হল হোভারলা ২,০৬১ মিটার (৬,৭৬২ ফু) এবং ক্রিমিয়ান পর্বতগুলি, উপকূল বরাবর চরম দক্ষিণে।
ইউক্রেনেও বেশ কয়েকটি উচ্চভূমি অঞ্চল রয়েছে যেমন ভোলিন-পডিলিয়া আপল্যান্ড (পশ্চিমে) এবং নিয়ার-ডিনিপ্রো আপল্যান্ড (ডিনিপারের ডান তীরে)। পূর্বে মধ্য রাশিয়ান উচ্চভূমির দক্ষিণ-পশ্চিম স্পার রয়েছে যা রাশিয়ান ফেডারেশনের সাথে সীমান্ত দিয়ে চলে। আজভ সাগরের কাছে ডোনেট রিজ এবং আজভ উচ্চভূমির কাছাকাছি পাওয়া যায়। পাহাড় থেকে বরফ গলে নদী এবং তাদের জলপ্রপাতগুলিকে খাওয়ায়।
জলবায়ু
ইউক্রেনের বেশিরভাগই নাতিশীতোষ্ণ জলবায়ু রয়েছে, ক্রিমিয়ার দক্ষিণ উপকূল ব্যতীত যেখানে একটি উপক্রান্তীয় জলবায়ু রয়েছে।  জলবায়ু আটলান্টিক মহাসাগর থেকে মাঝারিভাবে উষ্ণ, আর্দ্র বায়ু দ্বারা প্রভাবিত হয়।
অর্থনীতি
ইউক্রেন কৃষিসম্পদে ভরপুর৷ একসময় ইউক্রেনকে সোভিয়েত ইউনিয়নের ‘রুটির ঝুড়ি' বলা হতো৷ ইউক্রেনে রয়েছে চার কোটি ২০ লক্ষ হেক্টর কৃষিজমি, যেটা পুরো ইউরোপের ২২ ভাগ৷ বাজেটের শতকরা ১০ থেকে ১৫ শতাংশ অর্থ দুর্নীতিবাজ কর্মকর্তাদের পকেটে যায় বলে মন্তব্য করেছেন স্বয়ং প্রেসিডেন্ট ইয়ানুকোভিচ৷ এছাড়া জিডিপি'র ৬১ শতাংশ নিয়ন্ত্রণ করছে মাত্র একশো জন ধনী ব্যক্তি৷
বাইরের বিশ্বের কাছে সবচেয়ে বেশি পরিচিত ইউক্রেনীয় লেখক আন্দ্রেই কুরকোভ বলছেন অর্থনৈতিক স্বাধীনতা দুর্নীতিতে পরিণত হয়েছে৷
জনসংখ্যা
জনসংখ্যা সাড়ে চার কোটির একটু বেশি৷
ইউক্রেনে জনসংখ্যায় খারাপ অবস্থা রয়েছে। জাতিসংঘ ধারণা করছে ২১০০ সাল নাগাদ এদেশে যথাক্রমে ৩৬ শতাংশ জনসংখ্যা কমতে পারে। অভিবাসী না আসা ও অপর্যাপ্ত উপার্জন অঞ্চলটির জনসংখ্যা কমার প্রধান দুটি কারণ।
সংস্কৃতি
ইউক্রেন যদিও প্রায়শই তার স্বাধীনতা রক্ষার জন্য সংগ্রাম করেছে কিন্তু দেশটির জনগণ তাদের সাংস্কৃতিক সম্পদ ধরে রেখেছে। দেশের সাহিত্য ইতিহাসে অসংখ্য লেখক অবদান রেখেছেন যেমন তারাস শেভচেঙ্কো এবং ইভান ফ্রাঙ্কো। ১৯৯১ সালে স্বাধীনতা প্রতিষ্ঠার পর থেকে ইউক্রেনীয় সংস্কৃতি একটি উল্লেখযোগ্য পুনরুত্থানের সম্মুখীন হয়েছে।
আধুনিক ইউক্রেনীয় সংস্কৃতি কিয়েভ কেন্দ্রিক প্রাচীন রাজ্য কিভান ​​রুসের বংশধর হিসেবে গড়ে উঠেছে বলে মনে করা হয় এবং সেইসাথে গ্যালিসিয়া- ভোলহিনিয়া রাজ্যের বংশধর হিসেবে বিবেচিত হয়, উভয়ই ইউক্রেনীয়রা তাদের ঐতিহাসিক পূর্বপুরুষ বলে দাবি করে। তাই, বেলারুশিয়ান এবং রাশিয়ানদের মতো প্রতিবেশী দেশগুলির সাথে এর একটি ভাগ করা সংস্কৃতি এবং ইতিহাস রয়েছে। ইউক্রেনীয় ইতিহাসবিদ, ইউক্রেনীয় গণপ্রজাতন্ত্রের শিক্ষাবিদ এবং রাজনীতিবিদ, মাইখাইলো হ্রুশেভস্কি ইউক্রেনকে ইউক্রেন- রাস হিসাবে উল্লেখ করেছেন,কিয়েভান রাসের প্রাচীন রাষ্ট্রের কাছে ইউক্রেনের ঐতিহাসিক দাবির উপর জোর দিয়েছেন।
ঐতিহ্যবাহী কৃষক লোকশিল্প, সূচিকর্ম এবং স্থানীয় স্থাপত্য ইউক্রেনীয় সংস্কৃতির জন্য গুরুত্বপূর্ণ। দেশটির লোকশিল্প এবং সূচিকর্মের শক্তিশালী ঐতিহ্য আজও অব্যাহত রয়েছে, ইউক্রেনীয় সূচিকর্ম প্রায়শই একটি শিল্প ফর্ম হিসাবে বিবেচিত হয়।
তথ্যসূত্র
<references group="lower-alpha"/>
১৮১৩
১৮১৩ গ্রেগরীয় বর্ষপঞ্জির একটি সাধারণ বছর।
গৌরী (১৯৪৩-এর চলচ্চিত্র)
গৌরী একটি ১৯৪৩ সালের ভারতীয় বলিউড চলচ্চিত্র। এটি ১৯৪৩ সালের সপ্তম সর্বোচ্চ আয় করা ভারতীয় চলচ্চিত্র ছিল। ছবিতে মুখ্য ভূমিকায় অভিনয় করেছেন মনিকা দেসাই, পৃথ্বীরাজ কাপুর ও রাজ কাপুর।
জাতীয় সড়ক ৭৬৬ই (ভারত)
জাতীয় সড়ক ৭৬৬ই ভারতের একটি জাতীয় সড়ক। এটি সাধারণত এনএইচ ৭৬৬ই নামে পরিচিত। সড়কটি জাতীয় সড়ক ৬৬-এর একটি পার্শ্বীয় শাখা পথ। এনএইচ-৭৬৬ই ভারতের কর্ণাটক রাজ্যে অবস্থিত।
মোহাম্মাদ শেহজাদ
মোহাম্মাদ শেহজাদ (জন্ম: ৩১ জানুয়ারি, ১৯৮৮) হলেন একজন আফগান আন্তর্জাতিক ক্রিকেটার। তিনি হলেন ডানহাতি ব্যাটসম্যান এবং প্রধানত উইকেট-রক্ষক হিসেবে দায়িত্ব পালন করে থাকেন। এছাড়াও শেহজাদ আফগানিস্তান দলের হয়ে আন্তর্জাতিক ক্রিকেটে ডানহাতি উদ্বোধনী ব্যাটসম্যান হিসেবে প্রতিনিধিত্ব করে থাকেন।
খেলোয়াড়ী জীবন
শেহজাদ ২০০৯ সালের আইসিসি বিশ্বকাপ বাছাইপর্বে আফগানিস্তান দলের জন্য ওয়ানডে স্ট্যাটাস অর্জন করতে সাহায্য করেন। ২০০৯ সালে আগস্টে প্রথম শ্রেণীর ক্রিকেটে জিম্বাবুয়ে একাদশের বিরুদ্ধে তার অভিষেক হয়।
আফগানিস্তান জাতীয় দলের ২০০৯ সালে নেদারল্যান্ডস সফরে শেহজাদ আফগানিস্তানের ওডিআই ক্রিকেট ইতিহাসের প্রথম সেঞ্চুরি অর্জন করার ইতিহাস গড়েন। উক্ত ম্যাচে শেহজাদ ১১০ রান করতে সক্ষম হন যার ফলে আফগানিস্তান ৬ উইকেটের সহজ জয় লাভ করেন।
শেহজাদ ছিলেন ২০১০ সালের আইসিসি বিশ্বকাপ টুয়েন্টি২০ বাছাইপর্বের অন্যতম খেলোয়াড়।
ড্যানি রোজ
২০০৬ সালে, রোজ লিডস ইউনাইটেডের হয়ে খেলার মাধ্যমে পেশাদার ক্যারিয়ার শুরু করেন। তিনি এর পূর্বে লিডস ইউনাইটেডের যুব পর্যায়ের হয়ে খেলেছেন। অতঃপর ২০০৭ সালে, তিনি প্রিমিয়ার লিগ ক্লাব টটেনহ্যাম হটস্পারে যোগদান করেছেন। তিনি লিডস ইউনাইটেডের জ্যেষ্ঠ দলে উন্নীত হওয়ার পর থেকে ক্লাবটির হয়ে একটি ম্যাচও খেলেননি। টটেনহ্যাম হটস্পারের মূল একাদশে স্থান না পাওয়ায় তিনি ২০০৯ সালের মার্চ মাসে, ওয়াটফোর্ডে ধারে যোগদান করেন। অতঃপর ২০০৯ সালের সেপ্টেম্বর মাসে, পিটারবোরো ইউনাইটেডে যোগদান করেন। তিনি উক্ত ক্লাবের হয়ে ৬টি ম্যাচ খেলেছেন। অতঃপর তিনি টটেনহ্যাম হটস্পারে ফিরে আসেন এবং ক্লাবটির হয়ে অভিষেক করেন। নিজেকে ক্লাবের নিয়মিত খেলোয়াড় হিসেবে প্রমাণ করতে ব্যর্থ হওয়ায় তিনি ২০১০ সালের সেপ্টেম্বর মাসে, ব্রিস্টল সিটিতে ধারে যোগদান করেন। তিনি উক্ত ক্লাবের হয়ে ১৭টি ম্যাচে উপস্থিতি হয়েছেন। পরবর্তীতে ২০১১–১২ মৌসুমে তিনি টটেনহ্যাম হটস্পারের নিয়মিত খেলোয়াড়ে পরিণত হন, সেই মৌসুমে তিনি ২০টি ম্যাচ খেলেছেন। পরের মৌসুমে তিনি সান্ডারল্যান্ডের হয়ে ধারে খেলেন, যেখানে তিনি ২৯টি ম্যাচ খেলেছিলেন।
রোজ ইংল্যান্ডের অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯ এবং অনূর্ধ্ব-২১ দলের হয়ে খেলেছেন। তিনি ২০১৬ সালে, ইংল্যান্ড জাতীয় দলের হয়ে আন্তর্জাতিক পর্যায়ে অভিষেক করেন। তিনি এপর্যন্ত ১৫-এর অধিক ম্যাচ খেলেছেন।
সম্মাননা
টটেনহ্যাম হটস্পার
ব্যক্তিগত
সুদাস
সুদাস (सुदास्, ) বা সুদাস পাইজবন ছিলেন বৈদিক যুগের বৈদিক উপজাতি ভারতদের একজন রাজা। তিনি পাঞ্জাবের পারুশি (আধুনিক রবি নদীর) কাছে দশরাজার যুদ্ধে তার গোত্রকে বিজয়ের দিকে নিয়ে গিয়েছিলেন, অন্যান্য উপজাতিদের সাথে শক্তিশালী পুরু উপজাতির জোটকে পরাজিত করেছিলেন, যার জন্য তিনি তার পুরোহিত বশিষ্ঠ দ্বারা প্রশংসা করেছিলেন ঋগ্বেদের স্তোত্র। তার বিজয় ভারত বংশের উচ্চতা প্রতিষ্ঠা করে, তাদের পূর্ব দিকে সরে যেতে এবং কুরুক্ষেত্রে বসতি স্থাপনের অনুমতি দেয়, যার ফলে পরবর্তী সময়ে উত্তর ভারতে আধিপত্য বিস্তারকারী কুরু উপজাতীয় ইউনিয়নের উত্থানের পথ প্রশস্ত হয়।
পরিজনবর্গ
সুদাসের পূর্বপুরুষদের মধ্যে রয়েছে পিজবন,  দিবোদাস অতিথিগব এবং দেববন্ত, যদিও পণ্ডিতরা কালানুক্রমিকভাবে এই পূর্বপুরুষদের ক্রম সম্পর্কে একমত নন। উইটজেলের মতে, দিবোদাস ছিলেন সুদাসের পিতা, কিন্তু তিনি দিবোদাস ও সুদাসের মধ্যে সম্ভাব্য পূর্বপুরুষ হিসেবে ভারত বংশোদ্ভূত পিজবনকে অন্তর্ভুক্ত করেছেন। পালিহাওয়াদনা তার ভারত বংশের গ্রিডে দিবোদাস ও সুদাসের মধ্যেও পিজবনকে রেখেছেন, কিন্তু শুধুমাত্র বলেছেন যে সুদাস পিজবনের বংশধর ছিলেন।
তিনি সুদেবীর সাথে বিবাহ বন্ধনে আবদ্ধ হয়েছিলেন, যাকে অশ্বিনরা সুদাসকে দিয়েছিলেন বলে কথিত আছে।
সাহিত্য
ঋগ্বেদে সুদাসকে ভারতদের প্রধান হিসেবে উল্লেখ করা হয়েছে যিনি দশ-রাজাদের সংঘ জয় করেছিলেন। এটি আরও উল্লেখ করা হয়েছে যে রাজা বশিষ্ঠকে তার পুরোহিত হিসাবে বিশ্বামিত্রকে  পরিবর্তন করেন, যার ফলে উভয়ের মধ্যে প্রতিদ্বন্দ্বিতা তৈরি হয়। দশরাজা, যেমন. পুরু, যদু, তুর্বাশু, অনু, দ্রুহ্যু, অলিন, পকথ, ভলন, শিব ও বিষানিন, তারপর সুদাসের বিরুদ্ধে বিদ্রোহ করেছিলেন কিন্তু তার কাছে পরাজিত হন। এর পরেই তিনি অজ, শিগ্রু ও যক্ষের সাথে যুদ্ধ করেন।
মোকামতলা ইউনিয়ন
মোকামতলা ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।
অবস্থান
বগুড়া জেলা শহর হতে উত্তর দিকে ২০ কিলোমিটার দূরে মোকামতলা ইউনিয়ন পরিষদ অবস্থিত।
আয়তন
এই ইউনিয়নের মোট আয়তন ৬২৬৪ একর।
ইতিহাস
অনেক বছর পূর্বে শাহ মোকাম (র:) সুদুর পশ্চিমা দেশ হতে এসে এখানে বসবাস করতেন এবং এই এলাকার মানুষ জনকে ইসলামের দাওয়াত দেন। পরবর্তীতে তিনি এখানেই মূত্যুবরণ করেন । সেই হতে এ জায়গার নামকরণ হয় মোকামতলা ।
জনসংখ্যা
২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩০,২৮৮ জন।
শিক্ষা ব্যবস্থা
এই ইউনিয়নের সাক্ষরতার হার ২৪.২%
জনপ্রতিনিধি
ইউনিয়নের বর্তমান চেয়ারম্যান আহসান হাবিব সবুজ।
আটলান্টিস, দি পাম
আটলান্টিস, দি পাম হচ্ছে একটি হোটেল রির্সোট যেটি পাম জুমাইরা, সংযুক্ত আরব আমিরাতে অবস্থিত। এটিই ছিল প্রথম হোটেল যেটি প্রথম কোনো দ্বীপে তৈরি হয় এবং এটি আটলান্টিস এর সূত্র মেনে তৈরি হয়। কিন্তু আরবীয় রীতি মেনে তৈরি হয়। এটি সেপ্টেম্বর ২৪,২০০৮ এ খোলা হয়।
মোড়েলগঞ্জ পৌরসভা
মোড়েলগঞ্জ পৌরসভা বাংলাদেশের খুলনা বিভাগের বাগেরহাট জেলার মোড়েলগঞ্জ উপজেলার অন্তর্গত 'ক' শ্রেণির একটি পৌরসভা।
শিক্ষার হার ও শিক্ষা প্রতিষ্ঠান
শিক্ষার হারঃ ৭১.২৮%
শিক্ষা প্রতিষ্ঠানঃ
জনপ্রতিনিধি
বর্তমান মেয়রঃ এস এম মনিরুল হক (২০১৬ - )
মুজাফফারাবাদ ক্রিকেট স্টেডিয়াম
মুজাফফারাবাদ ক্রিকেট স্টেডিয়াম (مظفر آباد کرکٹ اسٹیڈیم; নরোল ক্রিকেট স্টেডিয়াম অথবা এমসিএস নামেও পরিচিত) হলো পাকিস্তান নিয়ন্ত্রিত আজাদ কাশ্মীরের মুজাফফারাবাদে অবস্থিত একটি আন্তর্জাতিক ক্রিকেট স্টেডিয়াম। কাশ্মীর প্রিমিয়ার লীগের প্রথম আসরের সবগুলো খেলা এই ভেন্যুতে অনুষ্ঠিত হয়েছে।
পাকিস্তানে কোভিড-১৯ মহামারীর কারণে প্রায় ২,৫০০ দর্শক কেপিএল ২০২১-এ স্টেডিয়ামে বসে খেলা দেখার অনুমতি পেয়েছে।
স্মৃতিশ বন্দ্যোপাধ্যায়
স্মৃতিশ বন্দ্যোপাধ্যায় (অক্টোবর, ১৯১০ - সেপ্টেম্বর ৩, ১৯৪৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।সাম্প্রদায়িক দাঙ্গা প্রতারোধকল্পে কলকাতায় শান্তিমিছিল পরিচালনাকালে গুন্ডার ছুরিকাঘাতে নিহত শহিদ।
জন্ম ও প্রারম্ভিক জীবন
স্মৃতিশ বন্দ্যোপাধ্যায়ের জন্ম ব্রিটিশ ভারতের অধুনা পশ্চিমবঙ্গের হুগলি জেলার উত্তরপাড়ায়। পিতা শ্যামাদাস বন্দ্যোপাধ্যায়। আশুতোষ মুখোপাধ্যায় ছিলেন তার মাতামহ। উত্তরপাড়া ও কলকাতার ভবানীপুরে তার শিক্ষালাড। ভবানীপুরের সাউথ সুবার্বান স্কুল থেকে ১৯২৭ খ্রিস্টাব্দে তিনি ম্যাট্রিক পাশ করেন। স্কুলের ছাত্রবস্থাতেই তিনি বিপ্লবী আন্দোলনের সংস্পর্শে আসেন।
ক্রিয়াকলাপ
স্মৃতিশ উত্তরপাড়া কর্মীসংঘের অন্যতম সংগঠক ও কর্মী হিসাবে জনসেবার কাজ শুরু করেন। আরামবাগ ছাত্র আন্দোলন ও কৃষকদের খাজনা বন্ধের আন্দোলন পরিচালনা করার অপরাধে ১৯৩০ খ্রিস্টাব্দে তিনি কারারুদ্ধ হন। মুক্তি পেয়ে ১৯৩১ খ্রিস্টাব্দে উত্তরপাড়া সন্নিহিত অনেক গ্রামে ৯-১০টি নৈশ বিদ্যালয় স্থাপন করেন।
মৃত্যু
৩রা সেপ্টেম্বর, ১৯৪৭, বুধবার শচীন্দ্রনাথ মিত্র ও স্মৃতিশ বন্দ্যোপাধ্যায়-এর নেতৃত্বে শহর জুড়ে এক ধর্মনিরপেক্ষ-শান্তি মিছিলের ডাক দেওয়া হয়। উদ্দেশ্য ছিল, শহরের ধর্মনিরপেক্ষতা রক্ষা ও শান্তি কায়েম করা। মুরগীহাটা-র কাছে শচীন্দ্রনাথ মিত্র ও পার্ক সার্কাস-এর কাছে স্মৃতিশ বন্দ্যোপাধ্যায় দাঙ্গাবাজদের হাতে নিহত হন ও গুরুতর জখম হয়ে হাসপাতালে ভর্তি হন স্মৃতিশ বন্দ্যোপাধ্যাযের সতীর্থ সুশীল দাসগুপ্ত। ৫ দিন ভর্তি থাকার পর উনিও শেষ নিঃশ্বাস ত্যাগ করেন।
৪ ঠা সেপ্টেম্বর, ১৯৪৭—সুরাবর্দীর উপস্থিতিতে, প্রায় ৪০ জন হিন্দু-মুসলিম নেতৃবৃন্দর সাক্ষরিত শান্তির সনদ গান্ধীজির কাছে প্রেরণ করা হয়। গান্ধীজি তাঁর ৭৩ ঘন্টার অনশন ভঙ্গ করেন।
কেলি পিকেট
কেলি পিকেট (জন্ম ৭ ডিসেম্বর ১৯৮৮) একজন ব্রাজিলীয় মডেল, কলাম লেখক, ব্লগার এবং জনসংযোগ পেশাদার।
কেলি পিকেট জার্মানির হোমবার্গে জন্মগ্রহণ করেন। তিনি নেলসন পিকেট, ব্রাজিলীয় রেসিং ড্রাইভার এবং তিনবারের ফর্মুলা ওয়ান ওয়ার্ল্ড চ্যাম্পিয়ন এবং ডাচ মডেল সিলভিয়া তামসমার কন্যা। তিনি তার শৈশবের বেশিরভাগ সময় দক্ষিণ ফ্রান্সে কাটিয়েছেন। ১২ বছর বয়সে, তিনি ব্রাজিলে চলে যান যেখানে তিনি ১৫ বছর বয়স পর্যন্ত বসবাস করেন। এর পরে পিকেট ফ্রান্সে ফিরে আসেন, এবং একটি বোর্ডিং স্কুলে পড়ার জন্য ইংল্যান্ডে যাওয়ার আগে আরও এক বছর সেখানে বসবাস করেন। ১৭ বছর বয়সে, তিনি তার উচ্চ বিদ্যালয়ের সিনিয়র বর্ষে যোগ দিতে ব্রাজিলে ফিরে আসেন। পিকেট নিউইয়র্কের মেরিমাউন্ট ম্যানহাটন কলেজে পড়াশোনা করেছেন, রাষ্ট্রবিজ্ঞান এবং অর্থনীতির উপর জোর দিয়ে আন্তর্জাতিক সম্পর্ককে প্রধান করেছেন। কলেজ চলাকালীন, তিনি ফ্যাশনে ইন্টার্নশিপ নেন এবং এলাকায় কাজ চালিয়ে যাওয়ার সিদ্ধান্ত নেন। তিনি <i id="mwIA">মেরি ক্লেয়ার</i> ম্যাগাজিনের কলাম লেখক হওয়ার পাশাপাশি <i id="mwHQ">ভোগ ল্যাটিনোআমেরিকা</i>, বার্গডর্ফ গুডম্যান, কেসিডি পিআর এজেন্সিতে কাজ করেছেন।
চাইল্ড সোলজার্স ইন্টারন্যাশনাল
চাইল্ড সোলজার্স ইন্টারন্যাশনাল, যা পূর্বে কোয়ালিশন টু স্টপ দ্য ইউজ অব চাইল্ড সোলজারস নামে পরিচিত ছিল, একটি যুক্তরাজ্যভিত্তিক বেসরকারি সংস্থা যা সশস্ত্র বাহিনী এবং গোষ্ঠী দ্বারা শিশুদের কাজে নিয়োগ, ব্যবহার এবং শোষণ রোধে কাজ করে। ৭ জুন ২০১৯ সালে এটি বন্ধ হয়ে যায়।
ইতিহাস
পূর্বে কোয়ালিশন টু স্টপ অব দ্য চাইল্ড সোলজার্স বা চাইল্ড সোলজার্স ইন্টারন্যাশনাল ১৯৯৮ সালে পাঁচটি মানবাধিকার ও মানবিক সংগঠন দ্বারা প্রতিষ্ঠিত হয়েছিল: হিউম্যান রাইটস ওয়াচ, অ্যামনেস্টি ইন্টারন্যাশনাল, রোডা বার্নেন (সেভ দ্য চিলড্রেনের নামে), জেসুইট রিফিউজি পরিষেবা এবং QUNO জেনেভা। এটির উদ্দেশ্য ঐচ্ছিক প্রোটোকল গ্রহণ প্রচারাভিযান ছিল শিশু অধিকার কনভেনশন শিশুদের সম্পৃক্ততা উপর সশস্ত্র সংঘাত (ওপেক) মানবাধিকার চুক্তি যে সশস্ত্র সংঘাত এবং শিশুদের ব্যবহার নিষিদ্ধ করে - সামরিক নিয়োগের বয়স বাড়ায়। চুক্তিটি ২০০০ সালে গৃহীত হয়েছিল এবং ১২ ফেব্রুয়ারি ২০০২ এ প্রয়োগের পর্যায়ে প্রবেশ করেছিল। চাইল্ড সোলজারস ইন্টারন্যাশনাল ঐচ্ছিক প্রটোকল এবং অন্যান্য প্রাসঙ্গিক মানবাধিকার মানদণ্ডের আনুগত্য প্রচার করতে থাকে।
অগ্রাধিকারপ্রাপ্ত দেশ
চাইল্ড সোলজার্স ইন্টারন্যাশনালের একটি লন্ডন সদর দপ্তর ছিল এবং বিশ্বের বিভিন্ন দেশে গবেষণা, ওকালতি এবং সক্ষমতা বৃদ্ধির কার্যক্রম পরিচালনা করেছিল। প্রোগ্রামগুলির মধ্যে অন্তর্ভুক্ত: মধ্য আফ্রিকান প্রজাতন্ত্র ; কঙ্গো গণতান্ত্রিক প্রজাতন্ত্র; আফগানিস্তান; ভারত; মিয়ানমার; থাইল্যান্ড;
নীতিনির্ধারণ
চাইল্ড সোলজার্স ইন্টারন্যাশনাল নিউইয়র্কে জাতিসংঘের নিরাপত্তা পরিষদ এবং সুইজারল্যান্ডের জেনেভায় জাতিসংঘের শিশু অধিকার কমিটির কাছে গবেষণার ফলাফল এবং নীতিগত সুপারিশ প্রদান করে। জাতিসংঘের নথিপত্র অনুসারে, সশস্ত্র সংঘাতে শিশুদের সম্পৃক্ততার ঐচ্ছিক প্রটোকল গ্রহণ এবং প্রয়োগের ক্ষেত্রে, চাইল্ড সোলজার্স ইন্টারন্যাশনাল "প্রতিটি স্তরে বাস্তবায়ন নিশ্চিত করতে মূল ভূমিকা পালন করেছে।"
প্রকাশনা
চাইল্ড সোলজার্স ইন্টারন্যাশনাল এবং ইউনিসেফ ২০০৩ সালের ডিসেম্বরে কনভেনশন -এর ঐচ্ছিক প্রটোকলের নির্দেশিকা প্রকাশ করে। গাইডটিতে চুক্তির গৃহীত প্রক্রিয়া, এর মৌলিক বিধানসমূহের সংক্ষিপ্ত বিবরণ দেয়া হয় এবং সুপারিশ করে যে এর সম্পূর্ণ বাস্তবায়ন নিশ্চিত করার জন্য কিছু কার্যক্রম পরিচালনা করা উচিত। এটি  ওপেক মান বাস্তবায়নে অন্যান্য এনজিও, মানবিক গোষ্ঠী এবং আইনী সংস্থাগুলিকে সহায়তা করার জন্য লেখা একটি  হাতিয়ার।
২০০১, ২০০৪ এবং ২০০৮ সালে, চাইল্ড সোলজার্স ইন্টারন্যাশনাল 'চাইল্ড সোলজার্স গ্লোবাল রিপোর্টস' প্রকাশ করে যা বিশ্বব্যাপী প্রতিটি দেশে শিশু সৈনিক পরিস্থিতির একটি স্ন্যাপশট প্রদান করে। ২০১২ সালে, চাইল্ড সোলজার্স ইন্টারন্যাশনাল জোরেশোরে প্রকাশ করে: শিশু সৈনিকদের রাষ্ট্রীয় ব্যবহার বন্ধ করার জন্য কর্মসূচী, বাস্তবসম্মত ১০ দফা চেকলিস্ট দ্বারা অনুষঙ্গী শিশুদের নিয়োগ বন্ধ করতে রাজ্যের সহায়তা করার জন্য। ২০১৬ সালে, চাইল্ড সোলজার্স ইন্টারন্যাশনাল তাদের জন্যই একটি আইন প্রকাশ করেছিল? সশস্ত্র গোষ্ঠী দ্বারা শিশুদের নিয়োগের মুখোমুখি করে। এটি শিশুদের নিয়োগ এবং ব্যবহার সম্পর্কে সশস্ত্র গোষ্ঠীর সাথে জড়িত থাকার ক্ষেত্রে এ পর্যন্ত যে অগ্রগতি হয়েছে তার আইনি বিশ্লেষণ প্রদান করে।
অর্থায়ন এবং সাংগঠনিক কাঠামো
চাইল্ড সোলজার্স ইন্টারন্যাশনাল ছিল যুক্তরাজ্যের একটি নিবন্ধিত দাতব্য (নিবন্ধিত দাতব্য সংখ্যা ১০৯৫৩৭), যার ধারা ৫০১ (গ) (৩) যা মার্কিন যুক্তরাষ্ট্রের একটি পাবলিক চ্যারিটি স্ট্যাটাস।
বার্ষিক নিরীক্ষিত আর্থিক বিবরণী যুক্তরাজ্যের চ্যারিটি কমিশন, কোম্পানি হাউস, এর কাছে দায়ের করা হয়েছিল এবং চাইল্ড সোলজার্স ইন্টারন্যাশনালের নিজস্ব ওয়েবসাইটে প্রকাশিত হয়েছিল। ২০১৫-১৬ অর্থবছরের জন্য চাইল্ড সোলজারস ইন্টারন্যাশনালের বার্ষিক আয় ছিল ৬২৩,৫৮৮ পাউন্ড এবং খরচ ৬০৪,৮৩২ পাউন্ড। ২০১৫-১৬ সালে, ৯৪ % ব্যয়  প্রোগ্রাম কার্যক্রম  সমর্থন করে (ব্যয়ের ৬% তহবিল উৎপাদনের খরচ সমর্থন করে)।
স্থানীয় এবং জাতীয় সংস্থার ঘনিষ্ঠ সহযোগিতায় প্রোগ্রাম্যাটিক কাজগুলো লক্ষ্য দেশগুলোতে  সরবরাহ করা হয়েছিল। সংস্থাটি ট্রাস্টি বোর্ড দ্বারা পরিচালিত হত।
মোহাম্মদ শহীদুজ্জামান
প্রাথমিক ও পারিবারিক জীবন
মোহাম্মদ শহীদুজ্জামান কক্সবাজারের রামুর রশিদনগরের মাছুয়াখালী গ্রামে জন্মগ্রহণ করেন। তার পিতা ফরিদ আহমদ ছিলেন তৎকালীন পাকিস্তানের জাতীয় পরিষদের সদস্য ও কেন্দ্রীয় শ্রমমন্ত্রী। মাতা রিজিয়া আহমদ। তার বড় ভাই মোহাম্মদ খালেকুজ্জামান কক্সবাজার-৩ (সদর-রামু) আসনের সংসদ সদস্য ছিলেন।
কর্মজীবন
মোহাম্মদ শহীদুজ্জামান একজন প্রকৌশলী। ২৮ সেপ্টেম্বর ২০০১ সালে জাতীয় সংসদ নির্বাচনের মাত্র তিনদিন আগে তৎকালীন চারদলীয় জোটের মনোনীত প্রার্থী তার বড় ভাই মোহাম্মদ খালেকুজ্জামান মৃত্যুবরণ করলে পরবর্তীতে তিনি বাংলাদেশ জাতীয়তাবাদী দলের প্রার্থী হিসাবে কক্সবাজার-৩ (সদর-রামু) আসন থেকে সংসদ সদস্য নির্বাচিত হয়েছিলেন। ২০০৮ সালে বাংলাদেশ জাতীয়তাবাদী দলের মনোনয়ন পেতে ব্যর্থ হওয়ার পরে তিনি স্বতন্ত্র প্রার্থী হয়ে নির্বাচনে প্রতিদ্বন্দ্বিতা করে পরাজিত হয়েছিলেন।
শ্যামাপ্রসাদ মুখোপাধ্যায় (পরিসংখ্যানবিদ)
শ্যামাপ্রসাদ মুখার্জি, এফএনএএসসি, এসপি মুখার্জি নামে পরিচিত (জন্ম ১৬ জুন ১৯৩৯), একজন ভারতীয় পরিসংখ্যানবিদ এবং কলকাতা বিশ্ববিদ্যালয়ের পরিসংখ্যানের প্রাক্তন শতবর্ষী অধ্যাপক। ২০০৪ সালে পরিসংখ্যানের শতবর্ষী অধ্যাপক হিসেবে আনুষ্ঠানিকভাবে অবসর গ্রহণের পর তিনি বর্তমানে কলকাতা বিশ্ববিদ্যালয়ের একজন ভিজিটিং প্রফেসর। তিনি বর্তমানে শ্রম ব্যুরোর অধীনে সর্বভারতীয় সমীক্ষা পরিচালনাকারী বিশেষজ্ঞ গোষ্ঠীর চেয়ারম্যান হিসাবে দায়িত্ব পালন করছেন।
প্রাথমিক জীবন এবং শিক্ষা
তিনি ভারতের কলকাতার খিদিরপুরে জন্মগ্রহণ করেন। ১৯৫৪ সালে তিনি তার স্কুলের ফাইনাল (১০ম শ্রেণী) পরীক্ষায় অংশগ্রহণ করেন এবং পশ্চিমবঙ্গ রাজ্যে দ্বিতীয় স্থান দখল করেন। তিনি M.Sc পেয়েছিলেন ১৯৬০ সালে। পরিসংখ্যানে এবং পিএইচ.ডি. ১৯৬৭ সালে কলকাতা বিশ্ববিদ্যালয় থেকে পরিসংখ্যানে। কলকাতার প্রেসিডেন্সি কলেজে অল্প সময়ের অধ্যাপনার পর, তিনি ১৯৬৪ সালে কলকাতা বিশ্ববিদ্যালয়ে পরিসংখ্যানের প্রভাষক হিসেবে যোগদান করেন।
শিক্ষা জীবন
প্রফেসর মুখার্জি ফলিত সম্ভাব্যতা, প্যারামেট্রিক এবং বায়েসিয়ান এস্টিমেশন, নির্ভরযোগ্যতা বিশ্লেষণ, গুণমান ব্যবস্থাপনা এবং অপারেশন গবেষণায় ব্যাপক গবেষণাধর্মী কাজ করেছেন; ষাটটিরও বেশি গবেষণা পত্র এবং পর্যালোচনা এবং ব্যাখ্যামূলক নিবন্ধ প্রকাশ করেছেন; এবং ২১ জন পিএইচডি ছাত্রের তত্ত্বাবধান করেছেন। তিনি ভারতের অপারেশনাল রিসার্চ সোসাইটি এবং এশিয়ান-প্যাসিফিক অপারেশনাল রিসার্চ সোসাইটিজ (এপিওআরএস) এর সভাপতি ছিলেন। এছাড়াও তিনি ইন্টারন্যাশনাল ফেডারেশন অফ অপারেশনাল রিসার্চ সোসাইটিজ (আইএফওআরএস) এর সহ-সভাপতি ছিলেন। তাছাড়া তিনি কলকাতা পরিসংখ্যান সমিতির সভাপতি ছিলেন। তিনি ভারতীয় মান ব্যুরোর গুণমান এবং নির্ভরযোগ্যতার জন্য পরিসংখ্যানগত পদ্ধতি সম্পর্কিত কমিটির চেয়ারম্যান হিসাবে দায়িত্ব পালন করেছেন। তিনি ইন্ডিয়ান অ্যাসোসিয়েশন ফর প্রোডাক্টিভিটি, কোয়ালিটি অ্যান্ড রিলায়েবিলিটি (আইএপিকিউআর)- এর সভাপতির পাশাপাশি আইএপিকিউআর লেনদেনের সম্পাদক এবং অন্যান্য বেশ কয়েকটি জার্নালের সম্পাদকীয় কাজের সাথে যুক্ত আছেন।
তথ্যসূত্র
<references group="" responsive="1">
আমনায়া
অম্নায়া হ'ল হিন্দুধর্মের তন্ত্র বিদ্যালয়ের অন্তর্গত পবিত্র ধর্মগ্রন্থ যা বেদের সাথে যুক্ত। পুনরাবৃত্তির মাধ্যমে হস্তান্তর করা হয় বা যা স্মৃতিতে প্রতিশ্রুতিবদ্ধ তাই অম্নায়া।
আম্নায়া (आम्नाय) বলতে বোঝায় কুল আগম শাস্ত্রের একটি শ্রেণীবিভাগ, বেশিরভাগ তন্ত্রগুলি শৈব এবং শক্তিধর্মের মধ্যে অন্তর্গত। চারটি আমনায়ার প্রাচীনতম এবং সাধারণভাবে গৃহীত শ্রেণিবিন্যাস কুব্জিকামাততন্ত্র, মন্থনভৈরবতন্ত্র (যোগখণ্ড) এবং সংকেতপদদ্ধতির মতো উত্সগুলিতে পাওয়া যায়।
এগুলি হল চারটি আমনায়া, প্রতিটি একটি দিক এবং যুগের সাথে সম্পর্কিত:
তবে, অমনায়ের বিভিন্ন শ্রেণীবিভাগ রয়েছে পাঁচ বা ছয় পর্যন্ত গণনা করা হয় এবং অত্যন্ত গোপন বলে বিবেচিত হয়। ঊর্ধ্বমনায়া দ্য কোয়ার্টার অ্যাবভ এবং অনুত্তরম্নায়, কোয়ার্টার বিয়ন্ড হল পঞ্চম এবং ষষ্ঠ গোপন আমনায়া। তন্ত্র অনুসারে ছয়টি আমনায় ভগবান শিবের ছয়টি মুখ ছাড়া কিছুই নয়। এর মধ্যে চারটি সহজেই প্রকাশ পায় তবে পঞ্চম এবং ষষ্ঠ মুখ লুকানো এবং গোপন।
ঘর কি রানী
ঘর কি রানী ১৯৪০ সালের বলিউডের একটি চলচ্চিত্র, যা মাস্টার বিনয়াক পরিচালিত ও অভিনীত।
লুতফর রহমান কাজল
লুৎফুর রহমান কাজল  একজন বাংলাদেশ জাতীয়তাবাদী দল রাজনীতিবিদ এবং কক্সবাজার-৩ এর সাবেক সংসদ সদস্য।
কর্মজীবন
২০০৮ সালে বাংলাদেশ জাতীয়তাবাদী দলের প্রার্থী হিসাবে কক্সবাজার-৩ থেকে সংসদ সদস্য নির্বাচিত হয়েছিলেন ।
বিলি বার্নস
উইলিয়াম বার্নস (Billy Barnes; জন্ম: ২৭ মে, ১৮৫২ - মৃত্যু: ২৪ মার্চ, ১৮৯৯) নটিংহ্যামশায়ারের সাটন-ইন-অ্যাশফিল্ড এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডারের ভূমিকা পালন করেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন। ঘরোয়া কাউন্টি ক্রিকেটে নটিংহ্যামশায়ার ক্লাবের প্রতিনিধিত্ব করেন বিলি বার্নস।
খেলোয়াড়ী জীবন
১৮৭৫ থেকে ১৮৯৪ মেয়াদকালে নটিংহ্যামশায়ার ক্রিকেট ক্লাবের সদস্য ছিলেন তিনি। তার মুখে কোন দাঁত ছিল না ও এর কারণ সম্পর্কে কিছুই জানা যায়নি।
সমগ্র খেলোয়াড়ী জীবনে তিনি তিনবার অস্ট্রেলিয়া ও একবার উত্তর আমেরিকা সফর করেন। তন্মধ্যে, ১৮৮৬-৮৭ মৌসুমে আলফ্রেড শয়ের নেতৃত্বাধীন ইংরেজ দল অস্ট্রেলিয়া সফরে যান। অস্ট্রেলীয় অধিনায়ক পার্সি ম্যাকডোনেলকে ছোঁড়া বল দেয়ালে আঘাত করলে বলটি হারিয়ে যায়। এরফলে এ সফরের বেশ কয়েকটি খেলায় অংশগ্রহণ করা থেকে তাকে বিরত রাখা হয়। ঐ বলটি রেজিনাল্ড উড খুঁজে পান ও তার পরিবর্তে শয়ের একাদশে উডকে তিন খেলায় অংশগ্রহণ করানো হয়েছিল।
অবসর
১৮৯৫ থেকে ১৮৯৮ সালের মধ্যে লর্ড’স ক্রিকেট গ্রাউন্ডের মাঠ কর্মকর্তার দায়িত্বে ছিলেন তিনি। এছাড়াও প্রয়োজনে আম্পায়ার হিসেবেও খেলা পরিচালনা করতেন।
ক্রিকেট মৌসুমের অবসর সময়ে ম্যান্সফিল্ড উডহাউজের অ্যাঞ্জেল ইনে জমি দেখাশোনা করতেন বার্নস। সেখানেই মার্চ ১৮৯৯ সালে তার দেহাবসান ঘটে। ১৮৯০ সালে উইজডেন কর্তৃক বর্ষসেরা ক্রিকেটার হিসেবে মনোনীত হন।
ব্যক্তিগত জীবন
‘এলিজা’ নাম্নী এক রমণীর পাণিগ্রহণ করেন তিনি। শুধুমাত্র গ্রীষ্মকালেই পেশাদারী পর্যায়ে ক্রিকেট খেলতেন। ১৮৮১ সালের জরীপে তাকে তুলাচাষীরূপে দেখানো হয়। তার ভাই টমাস, ভাইপো জেমস বার্নস - উভয়েই প্রথম-শ্রেণীর ক্রিকেটে অংশ নিয়েছেন।
ভারতের জাতীয় পতাকা
ভারতের জাতীয় পতাকা হল কেন্দ্রস্থলে ২৪টি দণ্ডযুক্ত ঘন নীল রঙের অশোকচক্র সংবলিত ভারতীয় গেরুয়া, সাদা ও ভারতীয় সবুজ এই তিন রঙের একটি আনুভূমিক আয়তাকার পতাকা। ১৯৪৭ সালের ২২ জুলাই আয়োজিত গণপরিষদের একটি অধিবেশনে পতাকার বর্তমান নকশাটি গৃহীত হয় এবং সেই বছর ১৫ অগস্ট এটি ভারত অধিরাজ্যের সরকারি পতাকার স্বীকৃতি লাভ করে । এরপরে এটি ভারতীয় প্রজাতন্ত্রেও জাতীয় পতাকার স্বীকৃতি বজায় রাখে। ভারতে এটিকে "তেরঙা" নামে অভিহিত করা হয়। পতাকাটির নকশা প্রস্তুত করা হয়েছিল ভারতীয় জাতীয় কংগ্রেসের পিঙ্গালি ভেঙ্কাইয়া কৃত "স্বরাজ" পতাকার আদলে।
জাতীয় পতাকার ব্যবহার ভারতীয় পতাকাবিধি ও জাতীয় প্রতীক-সংক্রান্ত অন্যান্য আইন দ্বারা নিয়ন্ত্রিত। পুরনো বিধি অনুযায়ী স্বাধীনতা দিবস ও প্রজাতন্ত্র দিবসের মতো জাতীয় দিবসগুলি ছাড়া অন্য দিনে সাধারণ নাগরিকেরা জাতীয় পতাকা ব্যবহার করতে পারতেন না। ২০০২ সালে ভারতীয় নাগরিক নবীন জিন্দলের আপিলের ভিত্তিতে ভারতের সুপ্রিম কোর্ট ভারত সরকারকে সাধারণ নাগরিকদের জাতীয় পতাকা ব্যবহারের অনুমতি দেওয়ার জন্য পতাকাবিধি সংশোধনের নির্দেশ দেয়। এরপরই ভারতের কেন্দ্রীয় ক্যাবিনেট পতাকাবিধি সংস্কার করে কয়েকটি সীমিত ক্ষেত্রে সাধারণ নাগরিকদের জাতীয় পতাকার ব্যবহারের অনুমতি প্রদান করে। ২০০৫ সালে পতাকাবিধি পুনরায় সংশোধন করে কয়েকটি বিশেষ ধরনের বস্ত্র ব্যবহারের অতিরিক্ত ব্যবস্থা করা হয়। পতাকা উড্ডীয়নের প্রোটোকল ও অন্যান্য জাতীয় ও অ-জাতীয় পতাকাগুলির সঙ্গে জাতীয় পতাকা ব্যবহারের বিধিও পতাকাবিধিতে উল্লিখিত হয়েছে।
ইতিহাস
thumb|220px|কলকাতা পতাকা thumb|220px|[[বার্লিন কমিটি পতাকা; ১৯০৭ সালে ভিকাজি কামা কর্তৃক প্রথম উত্তোলিত]] thumb|220px| কেন্দ্রে [[চরকা সংবলিত এই পতাকাটি ১৯২১ সালে বেসরকারিভাবে গৃহীত হয়]] thumb|220px|right| ১৯৩১ সালে গৃহীত পতাকা; এটি [[আজাদ হিন্দ ফৌজ|আজাদ হিন্দ ফৌজের যুদ্ধপতাকারূপেও ব্যবহৃত হয়]] thumb|220px|right| [[আজাদ হিন্দ পতাকা, নাৎসি জার্মানির ফ্রি ইন্ডিয়া লিজিয়নে প্রথম উত্তোলিত]] ঊনবিংশ শতাব্দীতে ভারত ছিল ব্রিটিশ শাসনের অধীনে। ভারতের স্বাধীনতা আন্দোলন শুরু হওয়ার আগে বিভিন্ন দেশীয় রাজ্যের শাসকেরা ভিন্ন ভিন্ন নকশার একাধিক পতাকা ব্যবহার করতেন। ১৮৫৭ সালের মহাবিদ্রোহের পরে ভারত প্রত্যক্ষভাবে ব্রিটিশ সাম্রাজ্যের অধীনে এলে ভারতের তদনীন্তন ব্রিটিশ শাসকবর্গ একক ভারতীয় পতাকার ধারণাটি প্রথম উত্থাপন করেন। পাশ্চাত্য হেরাল্ডিক আদর্শে নির্মিত স্টার অফ ইন্ডিয়া ছিল কানাডা ও অস্ট্রেলিয়া সহ অন্যান্য ব্রিটিশ উপনিবেশের পতাকাগুলির সমরূপীয়। ব্লু ও রেড এনসাইন পতাকাদুটির ঊর্ধ্ব-বাম কোয়াড্র্যান্টে থাকত ইউনিয়ন ফ্ল্যাগ এবং দক্ষিণার্ধ্বের মধ্যভাগে রাজমুকুট-বেষ্টিত একটি "স্টার অফ ইন্ডিয়া"। স্টারটি যে "ভারতীয়ত্ব"-এর প্রকাশক, তা বোঝাতে রানি ভিক্টোরিয়া তার ভারতীয় প্রজাবর্গের প্রতিনিধিস্বরূপ সাম্রাজ্যের সেবায় "নাইট কম্যান্ডার অফ দি অর্ডার অফ দ্য স্টার অফ ইন্ডিয়া" নামে একটি পদ সৃষ্টি করেছিলেন। এরপর সকল দেশীয় রাজ্য বিকৃত রেড এনসাইন উড্ডীয়নের অধিকার সহ ইউরোপীয় হেরাল্ডিক মাপকাঠি-সম্মত প্রতীকসহ পতাকা লাভ করে। left|thumb|alt=A British Red Ensign (a red flag with the Union Jack placed at the top left corner) charged with the Star of India (five pointed star inside a circular band tied at the bottom)|ব্রিটিশ ইন্ডিয়া রেড এনসাইন দ্বিতীয় বিশ্বযুদ্ধের সময় রেড এনসাইন ব্রিটিশ ভারতের প্রতিনিধিরূপে সর্বাপেক্ষা অধিক গুরুত্ব অর্জন করেছিল। সম্মিলিত জাতিপুঞ্জ এবং ১৯৪৫-৪৭ সময়পর্বে জাতিসংঘে এই পতাকাটিই ভারতের পতাকা হিসেবে ব্যবহৃত হত।
বিংশ শতাব্দীর প্রারম্ভে ব্রিটিশ ঔপনিবেশিক শাসনের অধীনতাপাশ থেকে মুক্তিলাভের উদ্দেশ্যে ভারতের স্বাধীনতা আন্দোলন তার গুরুত্ব অর্জন করতে শুরু করলে, একটি জাতীয় পতাকার প্রয়োজনীয়তা বিশেষভাবে অনুভূত হয়। ১৯০৪ সালে স্বামী বিবেকানন্দের আইরিশ শিষ্যা ভগিনী নিবেদিতা ভারতের প্রথম জাতীয় পতাকার রূপদান করেন। এই পতাকাটি ভগিনী নিবেদিতার পতাকা নামে অভিহিত হয়। লাল চতুষ্কোণাকার এই পতাকার কেন্দ্রে ছিল বজ্র ও শ্বেতপদ্ম সংবলিত একটি হলুদ ইনসেট। পতাকায় "বন্দে মাতরম" কথাটি বাংলায় লিখিত ছিল। লাল রং ছিল স্বাধীনতা সংগ্রামের প্রতীক, হলুদ বিজয়ের ও শ্বেতপদ্ম পবিত্রতার প্রতীক।
১৯০৬ সালের ৭ অগস্ট কলকাতার পার্সিবাগান স্কোয়ারে বঙ্গভঙ্গ বিরোধী এক সভায় প্রথম ত্রিবর্ণরঞ্জিত পতাকা উত্তোলিত হয়। এই পতাকা উত্তোলন করেন শচীন্দ্রপ্রসাদ বসু। পতাকাটি কলকাতা পতাকা নামে পরিচিত হয়। এই পতাকায় উপরে, মধ্যে ও নিচে যথাক্রমে কমলা, হলুদ ও সবুজ রঙের তিনটি আনুভূমিক ডোরা ছিল। উপরের ডোরায় আটটি অর্ধ-প্রস্ফুটিত পদ্ম এবং নিচের ডোরায় সূর্য ও অর্ধচন্দ্র অঙ্কিত ছিল। মাঝে দেবনাগরী হরফে লিখিত ছিল "বন্দে মাতরম" কথাটি।
১৯০৭ সালের ২২ জুলাই জার্মানির স্টুটগার্ট শহরে ভিখাজি কামা অন্য একটি ত্রিবর্ণরঞ্জিত পতাকা উত্তোলন করেন। এই পতাকার উপরে ছিল সবুজ, মধ্যে গেরুয়া ও নিচে লাল রং। সবুজ রং ছিল ইসলামের প্রতীক ও গেরুয়া হিন্দু ও বৌদ্ধধর্মের প্রতীক। সবুজ ডোরাটির উপর ব্রিটিশ ভারতের আটটি প্রদেশের প্রতীক হিসেবে আটটি পদ্মের সারি অঙ্কিত ছিল। মধ্যের ডোরায় দেবনাগরী হরফে "বন্দে মাতরম" কথাটি লিখিত ছিল এবং নিচের ডোরায় পতাকাদণ্ডের দিকে অর্ধচন্দ্র ও উড্ডয়নভাগের দিকে একটি সূর্য অঙ্কিত ছিল। ভিখাজি কামা, বীর সাভারকর ও শ্যামজি কৃষ্ণ বর্মা একযোগে এই পতাকাটির নকশা অঙ্কন করেছিলেন। প্রথম বিশ্বযুদ্ধ ছড়িয়ে পড়লে বার্লিন কমিটিতে ভারতীয় বিপ্লবীরা এই পতাকাটি গ্রহণ করেন। সেই থেকে এটি  বার্লিন কমিটি পতাকা নামে অভিহিত হয়। প্রথম বিশ্বযুদ্ধে মেসোপটেমিয়ায় সক্রিয়ভাবে এই পতাকাটি ব্যবহৃত হয়েছিল। মার্কিন যুক্তরাষ্ট্রে গদর পার্টি পতাকাটি কিছু সময়ের জন্য ভারতের প্রতীক হিসেবে ব্যবহৃত হয়।
১৯১৭ সালে বাল গঙ্গাধর তিলক ও অ্যানি বেসান্ত পরিচালিত হোমরুল আন্দোলন একটি নতুন পতাকার জন্ম দেয়। এই পতাকায় পাঁচটি লাল ও চারটি সবুজ আনুভূমিক ডোরা ছিল। উপরের বাঁদিকে আয়তাকার ইউনিয়ন পতাকা ছিল আন্দোলনের আকাঙ্ক্ষিত ডোমিনিয়ন মর্যাদা লাভের প্রতীক। উপরের উড্ডয়নভাগে ছিল সাদা অর্ধচন্দ্র ও তারা। হিন্দুদের পবিত্র সপ্তর্ষি মণ্ডলের প্রতীকরূপে সাতটি সাদা তারা পতাকায় খচিত ছিল। এই পতাকাটি অবশ্য সর্বসাধারণ্যে জনপ্রিয়তা অর্জনে ব্যর্থ হয়।
এক বছর আগে ১৯১৬ সালে অধুনা অন্ধ্রপ্রদেশের মছলিপত্তনম শহরের নিকটস্থ ভাটলাপেনামারু গ্রামের বাসিন্দা পিঙ্গালি ভেঙ্কাইয়া একটি সাধারণ জাতীয় পতাকার রূপদানের চেষ্টা করেন। তার এই প্রচেষ্টা উমর সোবানি ও এস বি বোমানজির চোখে পড়ে। এঁরা একসঙ্গে ভারতীয় জাতীয় পতাকা মিশন হাতে নেন। ভেঙ্কাইয়া এই পতাকার জন্য মহাত্মা গান্ধীর অনুমোদন চাইতে গেলে গান্ধীজি তাকে "ভারতের মূর্তপ্রতীক ও দেশের সকল অমঙ্গলহারী" চরকার চিত্র পতাকায় যোগ করার পরামর্শ দেন। মহাত্মা গান্ধীর প্রদর্শিত পথে হস্তচালিত চরকা ছিল ভারতের অর্থনৈতিক পুনর্জাগরণের প্রতীক। ভেঙ্কাইয়া লাল ও সবুজ প্রেক্ষাপটে চরকার ছবি সংবলিত একটি পতাকা প্রস্তুত করেন। কিন্তু গান্ধীজি মনে করেন, এই পতাকাটিতে ভারতের সকল ধর্মসম্প্রদায়ের প্রতিফলন ঘটেনি।
মহাত্মা গান্ধীর ইচ্ছানুসারে একটি নতুন পতাকার নকশা করা হয়। এই ত্রিবর্ণরঞ্জিত পতাকার উপরে ছিল সাদা, মধ্যে সবুজ ও নিচে নীল; যা যথাক্রমে সংখ্যালঘু ধর্মসম্প্রদায়, মুসলমান ও হিন্দুদের প্রতীক। তিনটি ডোরা জুড়ে খচিত ছিল চরকার ছবি। আনুভূমিক তেরঙা ডোরা সংবলিত এই পতাকাটি আয়ারল্যান্ডের জাতীয় পতাকার সমরূপ ছিল। উল্লেখ্য, আয়ারল্যান্ডের পতাকা আরেকটি প্রধান ব্রিটিশ সাম্রাজ্য বিরোধী আন্দোলনের প্রতীক। জাতীয় কংগ্রেসের আমেদাবাদ অধিবেশনে এটি উত্তোলিত হয়। যদিও ভারতীয় জাতীয় কংগ্রেস কখনই এটিকে সরকারি পতাকা হিসেবে গ্রহণ করেনি। স্বাধীনতা আন্দোলনে এর ব্যাপক প্রয়োগও অন্যদিকে চোখে পড়ে না।
পতাকার এই সাম্প্রদায়িক প্রতিনিধিত্বের বিষয়টি অনেকের মনেই অসন্তোষ সৃষ্টি করে। ১৯২৪ সালে কলকাতায় সর্বভারতীয় সংস্কৃত কংগ্রেস হিন্দুধর্মের প্রতীক রূপে গেরুয়া রং ও বিষ্ণুর গদার চিত্র পতাকায় সংযোজনের প্রস্তাব দেয়। এই বছরই "হিন্দু যোগী ও সন্ন্যাসী এবং মুসলমান ফকির ও দরবেশদের মধ্যে প্রচলিত ত্যাগের প্রতীক" গেরু বা গিরিমাটি রং পতাকায় যোগ করার প্রস্তাব দেওয়া হয়। শিখেরা দাবি তোলে, হয় তাদের প্রতিনিধিরূপে হলুদ রং পতাকায় রাখতে হবে, নয়তো পতাকা থেকে ধর্মীয় প্রতীকতত্ত্ব বাদ দিতে হবে।
স্বাধীনতা প্রাপ্তির কয়েকদিন পূর্বে ভারতের জাতীয় পতাকার বিষয়ে সিদ্ধান্তে উপনীত হওয়ার জন্য গণপরিষদ স্থাপিত হয়। গণপরিষদ রাজেন্দ্র প্রসাদের নেতৃত্বে একটি বিশেষ কমিটি গঠন করে। এই কমিটির সদস্যরা ছিলেন মৌলানা আবুল কালাম আজাদ, সরোজিনী নাইডু, চক্রবর্তী রাজাগোপালাচারী, কে এম মুন্সি ও বি আর আম্বেডকর। পতাকা কমিটি স্থাপিত হয় ১৯৪৭ সালের ২৩ জুন। এই সময় এই কমিটি পতাকা নিয়ে আলোচনা শুরু করে। তিন সপ্তাহ পরে ১৯৪৭ সালের ১৪ জুলাই তারা এই সিদ্ধান্তে উপনীত হন যে ভারতীয় জাতীয় কংগ্রেসের পতাকাটি উপযুক্ত সংস্কারের পর সব দল ও সম্প্রদায়ের কাছে গ্রহণীয় করে তুলে জাতীয় পতাকা হিসেবে গৃহীত হবে। পরে এমন প্রস্তাবও গৃহীত হয় যে ভারতের জাতীয় পতাকার কোনো সাম্প্রদায়িক গুরুত্ব থাকবে না। চরকার পরিবর্তে সারনাথ স্তম্ভ থেকে ধর্মচক্র-টি গৃহীত হয় পতাকায়। ১৯৪৭ সালের ১৫ অগস্ট স্বাধীন ভারতে প্রথমবার এই পতাকাটি উত্তোলিত হয়।
নকশা
নিচে বিভিন্ন বর্ণ মডেল অনুসারে ভারতীয় পতাকার সম্ভাব্য রংগুলির বর্ণনা দেওয়া হল। গেরুয়া, সাদা, সবুজ ও নীল – এই চারটি রং পতাকায় ব্যবহৃত হয়েছে। এটিকে সিএমওয়াইকে বর্ণ মডেল; ডাই রং ও প্যান্টন সমসংখ্যা অনুযায়ী এইচটিএমএল আরজিবি ওয়েব রং (হেক্সাডেসিম্যাল নোটেশন) অনুযায়ী বিভক্ত করা হল।
সর্বোচ্চ ব্যান্ডের সরকারি (সিএমওয়াইকে) মূল্য হল (0,50,90,0) – এটি কমলা রঙের অনুরূপ – যার সিএমওয়াইকে = (0,54,90,0)। প্রকৃত গাঢ় গেরুয়ার সিএমওয়াইকে মূল্য যথাক্রমে (4, 23, 81, 5)) ও (0, 24, 85, 15))। পতাকাটির নকশা প্রস্তুত করেন পিঙ্গালি ভেঙ্কাইয়া।
প্রতীক
thumb|left| ধর্মচক্র নামে পরিচিত [[অশোকচক্র]]
স্বাধীনতাপ্রাপ্তির কয়েকদিন পূর্বে বিশেষভাবে গঠিত গণপরিষদ এই সিদ্ধান্তে উপনীত হয় যে ভারতের জাতীয় পতাকাকে সব দল ও সম্প্রদায়ের নিকট গ্রহণযোগ্য করে হতে হবে। এই কারণে, অশোকচক্র সংবলিত গেরুয়া, সাদা ও সবুজ ত্রিবর্ণরঞ্জিত পতাকা গৃহীত হয়। সর্বপল্লী রাধাকৃষ্ণন, যিনি পরবর্তীকালে ভারতের প্রথম উপরাষ্ট্রপতি হয়েছিলেন, তিনি গৃহীত পতাকার প্রতীকতত্ত্বটি ব্যাখ্যা করে নিম্নলিখিত ভাষায় তার গুরুত্ব বর্ণনা করেন:
ভাগোয়া বা গেরুয়া রঙ ত্যাগ ও বৈরাগ্যের প্রতীক। আমাদের নেতৃবৃন্দকে পার্থিব লাভের প্রতি উদাসীন ও আপন আপন কাজে যত্নবান হইতে হইবে। মধ্যস্থলে সাদা আমাদের আত্মনিয়ন্ত্রণ ও স্বভাবের পথপ্রদর্শক সত্যপথ আলোর প্রতীক। সবুজ মৃত্তিকা তথা সকল প্রাণের প্রাণ উদ্ভিজ্জ জগতের সহিত আমাদের সম্বন্ধটি ব্যক্ত করিতেছে। সাদা অংশের কেন্দ্রস্থলে অশোকচক্র ধর্ম অনুশাসনের প্রতীক। সত্য ও ধর্ম এই পতাকাতলে কর্মরত সকলের নিয়ন্ত্রণনীতি হইবে। এতদ্ভিন্ন, চক্রটি গতিরও প্রতীক। স্থবিরতায় আসে মৃত্যু। জীবন গতিরই মধ্যে। পরিবর্তনকে বাধাদান ভারতের আর উচিত হইবে না, তাহাকে সম্মুখে অগ্রসর হইতে হইবেই। এই চক্রটি শান্তিপূর্ণ পরিবর্তনের গতিশীলতার প্রতীক।
উৎপাদন প্রক্রিয়া
১৯৫০ সালে ভারতে সাধারণতন্ত্র প্রতিষ্ঠিত হয়। তার এক বছর পরই, অর্থাৎ ১৯৫১ সালে, ভারতীয় মানক ব্যুরো (বিএসআই) প্রথম বার জাতীয় পতাকা উৎপাদন সংক্রান্ত কিছু বিনির্দেশ জারি করে। ১৯৬৪ সালে ভারত মেট্রিক পদ্ধতি গ্রহণ করলে এই বিনির্দেশে কিছু সংশোধনী আনা হয়। তারপর ১৯৬৮ সালের ১৭ অগস্ট পুনরায় সংশোধিত হয় এগুলি। আকার, ডাই রং, ক্রোমাটিক মূল্য, উজ্জ্বলতা, ব্যবহৃত সুতোর সংখ্যা ও উত্তোলনরজ্জু সহ পতাকা উৎপাদনের সকল আবশ্যিক বিষয়ের উল্লেখ এই বিনির্দেশে পাওয়া যায়। এই নির্দেশনামা কঠোরভাবে অনুসৃত হয়। পতাকা উৎপাদনে কোনো খুঁত রাখা আইনত অপরাধ; এবং তার শাস্তি জেল, জরিমানা অথবা দুইই।
পতাকা উৎপাদনের জন্য একমাত্র খাদি নামক হস্তচালিত তাঁতবস্ত্রই ব্যবহার করা যায়। তুলা, রেশম ও উল ছাড়া অন্যকিছু খাদির কাঁচামাল হিসেবে ব্যবহার করা যায় না। পতাকা উৎপাদনে দুই ধরনের খাদি ব্যবহার করা হয়ে থাকে; প্রথমটি হল খাদি-বান্টিং, যা দিয়ে পতাকার মূল অংশটি প্রস্তুত করা হয় এবং দ্বিতীয়টি হল হালকা বাদামি রঙের খাদি-ডাক বস্ত্রখণ্ড, যেটি পতাকাকে পতাকাদণ্ডের রজ্জুর সঙ্গে ধরে রাখে। খাদি-ডাক এক অপ্রচলিত বয়নপদ্ধতি। এই পদ্ধতিতে তিনটি সুতো একত্রে জালের আকারে বোনা হয়। উল্লেখ্য, প্রচলিত বয়নপদ্ধতিতে দুটি সুতোকে একসঙ্গে বোনা হয়ে থাকে। খাদি-ডাক অত্যন্ত দুর্লভ এক বয়নপদ্ধতি। ভারতে এক ডজনেরও কম বয়নশিল্পী এই ধরনের বয়নে সক্ষম। নির্দেশিকায় আরো বলা হয়েছে, প্রতি সেন্টিমিটারে ১৫০টি সুতোর বেশি বা কম থাকবে না, প্রতি সেলাইয়ে চারটি করে সুতো থাকবে এবং এক বর্গফুট পতাকার ওজন ২৫ গ্রামের বেশি বা কম হবে না।
উত্তর কর্ণাটকের ধরওয়াদ ও বাগালকোট জেলার নিকটস্থ গদগের দুটি তাঁত ইউনিট থেকে বয়নকৃত খাদি আনা হয়। বর্তমানে হুবলি-ভিত্তিক কর্ণাটক খাদি গ্রামোদ্যোগ সংযুক্ত সংঘ ভারতের একমাত্র লাইসেন্স-প্রাপ্ত জাতীয় পতাকা উৎপাদন ও সরবরাহ ইউনিট। খাদি উন্নয়ন ও গ্রামীণ শিল্প কমিশন (কেভিআইসি) ভারতে পতাকা উৎপাদন ইউনিট স্থাপনের জন্য অনুমতি প্রদানের ক্ষমতাপ্রাপ্ত। তবে বিনির্দেশ অগ্রাহ্য করা হলে বিএসআই অনুমতিপ্রাপ্ত সংস্থার অনুমতি বাতিল করে দিতে পারে।
বোনার পর পতাকার উপাদানগুলি বিএসআই ল্যাবরেটরিতে পরীক্ষার জন্য পাঠানো হয়। বিনির্দেশ অনুযায়ী পরীক্ষার পর যদি উপাদানগুলি উত্তীর্ণ হয়, তবেই সেগুলিকে ফ্যাক্টরিতে ফেরত পাঠানো হয়। তারপর নির্ধারিত রঙে এগুলিকে ব্লিচ ও ডাই করা হয়। কেন্দ্রের অশোকচক্রটি হয় স্ক্রিন প্রিন্ট, অথবা স্টেনসিল বা যথাযথ বয়নের মাধ্যমে খচিত করা হয়। অশোকচক্র অত্যন্ত সযত্নে পতাকায় আঁকা হয়, যাতে পতাকার দুই দিক থেকেই সেটি দেখা যেতে পারে। বিএসআই তারপর রং পরীক্ষা করে; এবং তারপরেই পতাকা বিক্রি করা যায়।
ভারতে প্রতি বছর চার কোটি পতাকা বিক্রি হয়। মহারাষ্ট্র সরকারের সচিবালয় মন্ত্রালয় ভবনের শীর্ষস্থ পতাকাটি দেশের বৃহত্তম পতাকা (আকার ৬.৩ × ৪.২ মিটার)।
পতাকাবিধি
২০০২ সালের পূর্বাবধি ভারতের সাধারণ নাগরিকবৃন্দ জাতীয় ছুটির দিনগুলি ছাড়া অন্য সময়ে জাতীয় পতাকা উড্ডয়নের অধিকারী ছিলেন না। শিল্পপতি নবীন জিন্দাল পতাকাবিধি ভঙ্গ করে তার কার্যালয় ভবনের শীর্ষে জাতীয় পতাকা উড্ডয়ন করলে পতাকাটি বাজেয়াপ্ত হয় এবং তাকে সতর্ক করে দেওয়া হয় যে এই ধরনের বিধি ভঙ্গ করলে তার বিরুদ্ধে আইনি ব্যবস্থা নেওয়া হতে পারে। জিন্দাল দিল্লি হাইকোর্টে একটি জনস্বার্থ মামলা দায়ের করেন। তার বক্তব্য ছিল, পূর্ণ মর্যাদা ও যথাযথ ব্যবহারবিধি অনুসরণ করে জাতীয় পতাকা উড্ডয়ন তার নাগরিক অধিকারের মধ্যে পড়ে; কারণ এটি দেশের প্রতি তার ভালবাসা ব্যক্ত করার একটি উপায়। মামলাটি সুপ্রিম কোর্টের হস্তান্তরিত হলে সর্বোচ্চ আদালত ভারত সরকারকে এই বিষয়টি পর্যালোচনার জন্য একটি কমিটি স্থাপনের নির্দেশ দেন। কেন্দ্রীয় ক্যাবিনেট জাতীয় পতাকাবিধি সংস্কার করেন এবং ২০০২ সালের ২৬ জানুয়ারি থেকে সংশোধিত বিধি চালু হয়। এই নতুন পতাকাবিধি অনুযায়ী মর্যাদা, গৌরব ও সম্মান অক্ষুণ্ণ রেখে যে কোনো নাগরিক বছরের যে কোনো দিনই জাতীয় পতাকা উত্তোলন করতে পারেন।